title: Komisijas Īstenošanas regula (ES) 2018/408 (2018. gada 15. marts), ar kuru groza Īstenošanas regulu (ES) 2017/1758, ar ko nosaka tās grāmatvedības informācijas formu un saturu, kura jāiesniedz Komisijai ELGF un ELFLA grāmatojumu noskaidrošanas mērķiem, kā arī kontroles un prognozēšanas mērķiem

text:
               16.3.2018

               LV

               Eiropas Savienības Oficiālais Vēstnesis

               L 74/9

         KOMISIJAS ĪSTENOŠANAS REGULA (ES) 2018/408
   (2018. gada 15. marts),
   ar kuru groza Īstenošanas regulu (ES) 2017/1758, ar ko nosaka tās grāmatvedības informācijas formu un saturu, kura jāiesniedz Komisijai ELGF un ELFLA grāmatojumu noskaidrošanas mērķiem, kā arī kontroles un prognozēšanas mērķiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 104. pantu,
   tā kā:

               (1)

               Komisijas Īstenošanas regulas (ES) 2017/1758 (2) IV pielikumā ir noteikta Eiropas Lauksaimniecības fonda lauku attīstībai (turpmāk “ELFLA”) budžeta kodu struktūra 2014.–2020. gada plānošanas periodam.

               (2)

               Ar Eiropas Parlamenta un Padomes Regulu (ES) 2017/2393 (3) tika grozīti vairāki Eiropas Parlamenta un Padomes Regulas (ES) Nr. 1305/2013 (4) noteikumi, tostarp noteikumi par papildu piešķīrumu un jaunas kategorijas atkāpi attiecībā uz ELFLA ieguldījuma likmi. Tāpēc Īstenošanas regulā (ES) 2017/1758 būtu jāatspoguļo grozījumi, kas izdarīti attiecīgajos Regulas (ES) Nr. 1305/2013 noteikumos.

               (3)

               Tādēļ Īstenošanas regula (ES) 2017/1758 būtu attiecīgi jāgroza.

               (4)

               Šo regulu piemēro no tās pašas dienas, kad sāk piemērot Regulu (ES) 2017/2393.

               (5)

               Šajā regulā paredzētie pasākumi ir saskaņā ar Lauksaimniecības fondu komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) 2017/1758 IV pielikuma 1.2. punkta “Budžeta kodu struktūra” trešo tabulu, kurā paskaidrots otrais cipars to pantu kombinācijā (“RRR”), ko piemēro ELFLA ieguldījuma maksimālās likmes noteikšanai, groza šādi:

               1)

               rindu attiecībā uz kodu 6 aizstāj ar šādu:

                           “6

                           59. panta 4. punkta f) apakšpunkts

                           Papildu piešķīrums Īrijai, Portugālei un Kiprai”;

               2)

               pievieno šādu rindu:

                           “8

                           59. panta 4. punkta h) apakšpunkts

                           Regulas (ES) Nr. 1303/2013 39.a panta 13. punktā minētā ieguldījuma likme tās pašas regulas 38. panta 1. punkta c) apakšpunktā paredzētajam finanšu instrumentam”

         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 549. lpp.

      (2)  Komisijas 2017. gada 27. septembra Īstenošanas regula (ES) 2017/1758, ar ko nosaka tās grāmatvedības informācijas formu un saturu, kura jāiesniedz Komisijai ELGF un ELFLA grāmatojumu noskaidrošanas mērķiem, kā arī kontroles un prognozēšanas mērķiem (OV L 250, 28.9.2017., 1. lpp.).

      (3)  Eiropas Parlamenta un Padomes 2017. gada 13. decembra Regula (ES) 2017/2393, ar ko groza Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA), (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību, (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, (ES) Nr. 1308/2013, ar ko izveido lauksaimniecības produktu tirgu kopīgu organizāciju un (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu (OV L 350, 29.12.2017., 15. lpp.).

      (4)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).


title: Komisijas Īstenošanas regula (ES) 2018/406 (2018. gada 2. marts) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Amêndoa Coberta de Moncorvo” (AĢIN))

text:
               16.3.2018

               LV

               Eiropas Savienības Oficiālais Vēstnesis

               L 74/5

         KOMISIJAS ĪSTENOŠANAS REGULA (ES) 2018/406
   (2018. gada 2. marts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Amêndoa Coberta de Moncorvo” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Portugāles pieteikums, kurā lūgts reģistrēt nosaukumu “Amêndoa Coberta de Moncorvo”, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Amêndoa Coberta de Moncorvo” būtu jāreģistrē,

         IR PIEŅĒMUSI ŠO REGULU.
   1. pants
   Nosaukums “Amêndoa Coberta de Moncorvo” (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 2.3. grupas “Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 2. martā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 391, 18.11.2017., 11. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2018/407 (2018. gada 14. marts) par atsevišķu preču klasifikāciju kombinētajā nomenklatūrā

text:
               16.3.2018

               LV

               Eiropas Savienības Oficiālais Vēstnesis

               L 74/6

         KOMISIJAS ĪSTENOŠANAS REGULA (ES) 2018/407
   (2018. gada 14. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienotu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti kombinētās nomenklatūras vispārīgie interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 14. martā

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektorāta

            ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                  Ražojums, kura nosaukums ir “brūni kausēti alumīnija oksīda sārņi”, ir blakusprodukts, ko iegūst, elektrokrāsnīs ražojot parasto elektrokorundu.
                  Ražojums sastāv no šādām sastāvdaļām (masas %):

                  7202 29 90

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 26. nodaļas 3a) piezīmi, 72. nodaļas 1c) piezīmi, 72. nodaļas 2. piezīmi par apakšpozīciju un KN kodu 7202 , 7202 29  un 7202 29 90  aprakstu.
                  Ražojumu pozīcijā 2620  klasificēt nav iespējams, tādēļ ka tas neatbilst 26. nodaļas 3a) piezīmes prasībām.
                  Šā ražojuma ķīmiskais sastāvs atbilst prasībām 72. nodaļas 1 c) piezīmē, kurā definēti ferosakausējumi, un 72. nodaļas 2. piezīmē par apakšpozīciju, kurā definēti pozīcijas 7202  ferosakausējumi.
                  Šim ražojumam ir divas būtiskas īpašības, kuras atbilst ferosakausējumu aprakstam, proti, šo ražojumu izmanto metāla rūdu gravimetriskajā separācijā un to ražo elektrokrāsnīs (skatīt arī Harmonizētās sistēmas skaidrojuma par pozīciju 7202  ceturto un sesto rindkopu).
                  Ražojuma ķīmiskā sastāva dēļ, kas to ļauj izmantot metāla rūdu gravimetriskajā separācijā, izmantojot selektīvo flotāciju, ražojums ir klasificējams pozīcijā 7202  pie ferosakausējumiem.
                  Tādēļ ražojums ir klasificējams ar KN kodu 7202 29 90  pie “citādiem ferosakausējumiem”.

                              —

                              dzelzs

                  75

                              —

                              silīcija

                  15

                              —

                              titāna

                  5

                              —

                              alumīnija

                  3

                              —

                              citiem metāliem

                  2

                  Ražojumu izmanto, lai gravimetriskās separācijas procesā, izmantojot selektīvo flotāciju, bagātinātu metāla rūdas.


title: Padomes Īstenošanas regula (ES) 2018/420 (2018. gada 19. marts), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā

text:
               19.3.2018

               LV

               Eiropas Savienības Oficiālais Vēstnesis

               LI 75/1

         PADOMES ĪSTENOŠANAS REGULA (ES) 2018/420
   (2018. gada 19. marts),
   ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (1), un jo īpaši tās 32. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 18. janvārī pieņēma Regulu (ES) Nr. 36/2012.

               (2)

               Ņemot vērā situācijas nopietnību Sīrijā, jo īpaši to, ka Sīrijas režīms izmanto ķīmiskos ieročus un ir iesaistīts ķīmisko ieroču izplatīšanā, Regulas (ES) Nr. 36/2012 II pielikumā iekļautajam to fizisko un juridisko personu, vienību vai struktūru sarakstam, kurām piemēro ierobežojošus pasākumus, būtu jāpievieno četras personas.

               (3)

               Tāpēc attiecīgi būtu jāgroza Regulas (ES) Nr. 36/2012 II pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 36/2012 II pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 19. martā

            Padomes vārdā –

            priekšsēdētāja

         F. MOGHERINI

      (1)  OV L 16, 19.1.2012., 1. lpp.

      PIELIKUMS
      Turpmāk minētās personas tiek pievienotas sarakstam, kas izklāstīts Regulas (ES) Nr. 36/2012 II pielikuma A iedaļā (Personas):

                     Vārds, uzvārds

                     Identifikācijas informācija

                     Pamatojums

                     Sarakstā iekļaušanas datums

                     “260.

                        Yusuf Ajeeb

                     (jeb; Yousef; Ajib)

                     Brigādes ģenerālis; doktors; Zinātniskās pētniecības centra (Scientific Studies and Research Centre (SSRC)) drošības dienesta vadītājs
                     Adrese: Scientific Studies and Research Centre (SSRC) Barzeh Street, PO Box 4470, Damascus

                     Viņam ir brigādes ģenerāļa pakāpe, viņš ir Sīrijas Bruņoto spēku viena no galvenajām amatpersonām, amatā pēc 2011. gada maija. Kopš 2012. gada viņš ir bijis drošības dienesta vadītājs Zinātniskās pētniecības centrā (Scientific Studies and Research Centre (SSRC)), kas ir iesaistīts ķīmisko ieroču izplatīšanas sektorā. Tā kā viņš ieņem vadošu amatu kā drošības dienesta vadītājs SSRC, viņš tiek saistīts ar SSRC, kas ir sarakstā iekļauta vienība.

                     19.3.2018.

                     261.

                        Maher Sulaiman

                     (jeb; Mahir; Suleiman)

                     Doktors; Lietišķo zinātņu un tehnoloģijas augstākā institūta (Higher Institute for Applied Sciences and Technology) direktors
                     Adrese: Higher Institute for Applied Sciences and Technology (HIAST), P.O. Box 31983, Damascus

                     Direktors Lietišķo zinātņu un tehnoloģijas augstākajā institūtā (Higher Institute for Applied Sciences and Technology (HIAST)), kas nodrošina apmācību un sniedz atbalstu kā daļa no Sīrijas ķīmisko ieroču izplatīšanas sektora. Tā kā viņš ieņem vadošu amatu HIAST, kas ir saistīts ar Zinātniskās pētniecības centru (Scientific Studies and Research Centre (SSRC)) un ir tā meitasuzņēmums, viņš tiek saistīts ar HIAST un SSRC, kuri abi ir sarakstā iekļautas vienības.

                     19.3.2018.

                     262.

                        Salam Tohme

                     (jeb; Salim; Taame, Ta'mah, Toumah)

                     Doktors; Zinātniskās pētniecības centra (Scientific Studies and Research Centre (SSRC)) ģenerāldirektora vietnieks
                     Adrese: Scientific Studies and Research Centre (SSRC) Barzeh Street, PO Box 4470, Damascus

                     Ģenerāldirektora vietnieks Zinātniskās pētniecības centrā (Scientific Studies and Research Centre (SSRC)), kas ir atbildīgs par nekonvencionālo ieroču, tostarp ķīmisko ieroču, un to nogādes raķešu izstrādi un ražošanu. Tā kā viņš ieņem vadošu amatu SSCR, viņš tiek saistīts ar SSRC, kas ir sarakstā iekļauta vienība.

                     19.3.2018.

                     263.

                        Zuhair Fadhlun

                     (jeb; Zoher; Fadloun, Fadhloun)

                     Zinātniskās pētniecības centra (Scientific Studies and Research Centre (SSRC)) Institute 3000 (jeb Institute 5000) vadītājs
                     Adrese: Scientific Studies and Research Centre (SSRC) Barzeh Street, P.O. Box 4470, Damascus

                     Direktors Zinātniskās pētniecības centra (Scientific Studies and Research Centre (SSRC)) filiālē, kas pazīstama ar nosaukumu Institute 3000 (jeb Institute 5000). Šajā amatā viņš ir atbildīgs par ķīmisko ieroču projektiem, tostarp ķīmisko vielu un munīcijas ražošanu. Tā kā viņš ieņem vadošu amatu SSCR, viņš tiek saistīts ar SSRC, kas ir sarakstā iekļauta vienība.

                     19.3.2018.”


title: Komisijas Īstenošanas regula (ES) 2018/456 (2018. gada 19. marts) par procedurālajiem soļiem apspriešanās procesā par tiesībām uz jauna pārtikas produkta statusu saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem (Dokuments attiecas uz EEZ. )

text:
                  20.3.2018

                  LV

                  Eiropas Savienības Oficiālais Vēstnesis

                  L 77/6

            KOMISIJAS ĪSTENOŠANAS REGULA (ES) 2018/456
      (2018. gada 19. marts)
      par procedurālajiem soļiem apspriešanās procesā par tiesībām uz jauna pārtikas produkta statusu saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 4. pantu,
      tā kā:

                  (1)

                  Regulā (ES) 2015/2283 izklāstīti noteikumi par jaunu pārtikas produktu laišanu tirgū un lietošanu Savienībā.

                  (2)

                  Regulas (ES) 2015/2283 4. pants nosaka pamatprincipus procedūrai, kurā izvērtē tiesības uz jauna pārtikas produkta statusu. Minētā panta 1. punkts paredz, ka pārtikas apritē iesaistīti uzņēmēji pārbauda, vai pārtikas produkts, kuru tie gatavojas laist tirgū Savienībā, ietilpst minētās regulas darbības jomā.

                  (3)

                  Lai konstatētu, vai atsevišķs pārtikas produkts ir jauns pārtikas produkts, būtu jāiesniedz konsultatīvs pieprasījums. Dalībvalstīm būtu jāpārbauda šādu pieprasījumu derīgums. Tāpēc ir jāizveido pārbaudes procesa noteikumi.

                  (4)

                  Noteikumi būtu jāizveido, lai nodrošinātu, ka konsultatīvajā pieprasījumā par tiesībām uz jauna pārtikas produkta statusu sniegta visa informācija, kas dalībvalstīm vajadzīga novērtējuma sagatavošanai.

                  (5)

                  Lai nodrošinātu, ka pārtikas apritē iesaistīti uzņēmēji un sabiedrība ir informēti par jauna pārtikas produkta statusu, informācija par jauna pārtikas produkta statusu būtu jādara zināma atklātībai.

                  (6)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Darbības joma un priekšmets
      Šī regula nosaka noteikumus par Regulas (ES) 2015/2283 4. panta īstenošanu attiecībā uz procedurālajiem soļiem apspriešanās procesā par to, vai uz pārtikas produktu attiecas vai neattiecas minētās regulas darbības joma.
      2. pants
      Definīcijas
      Papildus Eiropas Parlamenta un Padomes Regulā (EK) Nr. 178/2002 (2) un Regulā (ES) 2015/2283 noteiktajām definīcijām piemēro šādas definīcijas:

                  a)

                  “konsultatīvs pieprasījums” ir pieprasījums, ar ko pārtikas apritē iesaistīts uzņēmējs saņēmēja dalībvalstij iesniedz pieprasījumu noteikt, vai atsevišķs pārtikas produkts ir tiesīgs uz jauna pārtikas produkta statusu;

                  b)

                  “saņēmēja dalībvalsts” ir dalībvalsts, kurā pārtikas apritē iesaistītais uzņēmējs gatavojas pirmo reizi laist tirgū atsevišķu pārtikas produktu.

            3. pants
      Konsultatīva pieprasījuma iesniegšana
      1.   Pārtikas apritē iesaistītais uzņēmējs, kā paredzēts Regulas (ES) 2015/2283 4. panta 2. punktā, apspriežas ar saņēmēja dalībvalsti, iesniedzot konsultatīvu pieprasījumu minētajai dalībvalstij.
      2.   Ja pārtikas apritē iesaistītais uzņēmējs gatavojas pārtikas produktu laist tirgū vienlaicīgi vairākās dalībvalstīs, tad pārtikas apritē iesaistītais uzņēmējs konsultatīvo pieprasījumu iesniedz tikai vienai no šīm dalībvalstīm.
      4. pants
      Konsultatīva pieprasījuma saturs un informācijas izklāsts
      1.   Konsultatīvo pieprasījumu saņēmēja dalībvalstij iesniedz elektroniski, un tajā ir šādas ziņas:

                  a)

                  pavadvēstule;

                  b)

                  tehniskā dokumentācija;

                  c)

                  pamatojošie dokumenti;

                  d)

                  paskaidrojuma piezīme, kas precizē iesniegto dokumentu mērķi un būtiskumu.

            2.   Šā panta 1. punkta a) apakšpunktā minēto pavadvēstuli sagatavo pēc I pielikumā pievienotās veidnes.
      3.   Šā panta 1. punkta b) apakšpunktā minētajā tehniskajā dokumentācijā sniedz informāciju, kas vajadzīga, lai saņēmēja dalībvalsts varētu izdarītu secinājumus par tiesībām uz jauna pārtikas produkta statusu, un sagatavo pēc II pielikumā dotās veidnes.
      4.   Atkāpjoties no 3. punkta, pieteikuma iesniedzējam nav jānorāda visi II pielikumā minētie elementi, ja pieteikuma iesniedzējs par katru trūkstošo elementu iesniedzis pārbaudāmu pamatojumu.
      5. pants
      Konsultatīva pieprasījuma derīguma pārbaudes procedūras
      1.   Saņēmēja dalībvalsts nekavējoties pārbauda, vai konsultatīvais pieprasījums atbilst visām 4. panta prasībām.
      2.   Ja pārtikas apritē iesaistītais uzņēmējs konsultatīvajā pieprasījumā sniedz nepietiekamu informāciju, saņēmēja dalībvalsts lūdz pārtikas apritē iesaistīto uzņēmēju sniegt papildu informāciju vai konsultatīvo pieprasījumu attiecīgi aktualizēt saņēmējas dalībvalsts noteiktajā termiņā.
      3.   Konsultatīvo pieprasījumu uzskata par nederīgu, ja:

                  a)

                  pārtikas apritē iesaistītais uzņēmējs pieprasīto papildu informāciju vai aktualizētu konsultatīvo pieprasījumu neiesniedz saņēmējas dalībvalsts norādītajā termiņā;

                  b)

                  ar iesniegto papildu informāciju nepietiek, lai secinātu, vai konsultatīvais pieprasījums ir derīgs.

            4.   Saņēmēja dalībvalsts pieņem lēmumu par konsultatīvā pieprasījuma derīgumu un nekavējoties informē pārtikas apritē iesaistīto uzņēmēju, pārējās dalībvalstis un Komisiju par lēmumu. Ja konsultatīvo pieprasījumu uzskata par nederīgu, saņēmēja dalībvalsts šādu secinājumu pamato.
      6. pants
      Derīga konsultatīva pieprasījuma novērtēšanas procedūras
      1.   Secinājumus par jauna pārtikas produkta statusu saņēmēja dalībvalsts izdara četru mēnešu laikā no dienas, kurā tā pieņēmusi lēmumu par konsultatīvā pieprasījuma derīgumu.
      2.   Ja saņēmēja dalībvalsts konstatē, ka tās rīcībā nav pietiekamu pierādījumu, lai lemtu par to, vai pārtikas produkts ir jauns pārtikas produkts, tā no pārtikas apritē iesaistītā uzņēmēja var pieprasīt papildu informāciju. Šāda pieprasījuma izpildes termiņu nosaka kopā ar pārtikas apritē iesaistīto uzņēmēju.
      Saņēmēja dalībvalsts var apspriesties ar citām dalībvalstīm un Komisiju.
      3.   Neskarot 4. punktu, 2. punktā minētās pieprasītās papildu informācijas iesniegšanas termiņš nepārsniedz 1. punktā minēto termiņu.
      4.   Pietiekami pamatotos gadījumos saņēmēja dalībvalsts 1. punktā minēto termiņu var pagarināt ne vairāk kā par četriem mēnešiem. Saņēmēja dalībvalsts informē pārtikas apritē iesaistīto uzņēmēju, pārējās dalībvalstis un Komisiju par tās lēmumu un sniedz pamatojumu.
      5.   Kad ir secināts, vai pārtikas produkts ir jauns pārtikas produkts, saņēmēja dalībvalsts nekavējoties informē pārtikas apritē iesaistīto uzņēmēju, pārējās dalībvalstis un Komisiju par lēmumu un sniedz pamatojumu saskaņā ar šīs regulas 7. pantu.
      7. pants
      Informācija par jauna pārtikas produkta statusu un tās publicēšana
      1.   Šīs regulas 6. panta 5. punktā minētajā paziņojumā norāda:

                  a)

                  attiecīgā pārtikas produkta nosaukumu un aprakstu;

                  b)

                  paziņojumu par to, vai attiecīgais pārtikas produkts ir vai nav jauns, vai arī nav jauns tikai uztura bagātinātājos;

                  c)

                  b) apakšpunktā minēto paziņojumu pamatojošus iemeslus;

                  d)

                  ja pārtikas produkts ir jauns pārtikas produkts, vispiemērotāko pārtikas produktu kategoriju, kurā tas ietilpst saskaņā ar Regulas (ES) 2015/2283 3. panta 2. punktu.

            2.   Komisija informāciju par jauna pārtikas produktu statusu nekavējoties publicē Komisijas tīmekļa vietnē.
      8. pants
      Dalībvalstu kompetentās iestādes
      Dalībvalstis līdz 2018. gada 1. martam Komisijai iesniedz valstu kompetento iestāžu kontaktinformāciju un to attiecīgo kontaktpunktu kontaktinformāciju, kuri izveidoti šīs regulas vajadzībām.
      Komisija līdz 2018. gada 1. maijam kontaktinformāciju publicē Komisijas tīmekļa vietnē.
      9. pants
      Konfidencialitāte
      1.   Pārtikas apritē iesaistītie uzņēmēji var lūgt saņēmēju dalībvalsti piekrist atsevišķas konsultatīvajā pieprasījumā sniegtās ziņas uzskatīt par konfidenciālām, ja šādas informācijas atklāšana var kaitēt to konkurētspējai.
      2.   Pārtikas apritē iesaistītie uzņēmēji šā panta 1. punkta īstenošanas nolūkā saņēmējai dalībvalstij norāda, kuras daļas no paziņotās informācijas, viņuprāt, būtu jāuzskata par konfidenciālām, un sniedz visus vajadzīgos datus, lai pamatotu savu lūgumu ievērot konfidencialitāti.
      3.   Saņēmēja dalībvalsts pārtikas apritē iesaistītajam uzņēmējam dara zināmu tās viedokli par to, kurām informācijas daļām jāpaliek konfidenciālām.
      Tomēr konfidencialitātes prasība neattiecas uz šādu informāciju:

                  a)

                  pieteikuma iesniedzēja vārds, uzvārds vai nosaukums un adrese;

                  b)

                  pārtikas produkta nosaukums un apraksts;

                  c)

                  pieteikuma iesniedzēja iesniegto pētījumu kopsavilkums;

                  d)

                  attiecīgā gadījumā – analīzes metode(-es).

            4.   Ja notiek apspriešanās ar citām dalībvalstīm saskaņā ar 6. panta 2. punkta otro daļu, saņēmēja dalībvalsts dara zināmu Komisijai un dalībvalstīm tās viedokli par konsultatīvā pieprasījuma konfidencialitāti.
      5.   Pēc tam, kad pārtikas apritē iesaistītais uzņēmējs informēts saskaņā ar 3. punktu, viņš konsultatīvu pieprasījumu var atsaukt trīs nedēļu laikā; to laikā tiek saglabāta sniegtās informācijas konfidencialitāte.
      6.   Komisija un dalībvalstis veic nepieciešamos pasākumus, lai nodrošinātu tādas 3. punktā minētās informācijas pienācīgu konfidencialitāti, ko tās saņēmušas saistībā ar šo regulas īstenošanu, izņemot informāciju, kas jādara zināma atklātībai, lai aizsargātu cilvēku veselību.
      7.   Ja pārtikas apritē iesaistītais uzņēmējs konsultatīvu pieprasījumu atsauc vai ir atsaucis saskaņā ar 5. punktu, nedz Komisija, nedz dalībvalstis neizpauž informāciju, par kuru pārtikas apritē iesaistītais uzņēmējs bija iesniedzis konfidencialitātes pieprasījumu saskaņā ar 1. punktu.
      8.   Šā panta 1. līdz 7. punkta piemērošana neskar to informācijas apmaiņu starp Komisiju un dalībvalstīm, kas vajadzīga, lai uzskatītu, ka konsultatīvais pieprasījums iesniegts saskaņā ar šo regulu.
      10. pants
      Stāšanās spēkā un piemērošana
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 19. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 327, 11.12.2015., 1. lpp.

         (2)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

         I PIELIKUMS

            PAVADVĒSTULES VEIDNE KONSULTATĪVAM PIEPRASĪJUMAM PAR TIESĪBĀM UZ JAUNA PĀRTIKAS PRODUKTA STATUSU

            Dalībvalsts kompetentā iestāde

         Datums: …
         Tēma: konsultatīvs pieprasījums par tiesībām uz jauna pārtikas produkta statusu: …
         …
         Pārtikas apritē iesaistītais(-ie) uzņēmējs(-i) / konsultējošā puse
         Uzņēmums: …
         Adrese: …
         Tālrunis: …
         E-pasts: …
         Kontaktpersona: …
         iesniedz konsultatīvu pieprasījumu, lai noteiktu, vai ir piešķirams jauna pārtikas produkta statuss …
         Ar cieņu
         Paraksts …
         Pielikumi

                     ☐

                     Tehniskā dokumentācija

                     ☐

                     Šo konsultatīvo pieprasījumu pamatojoši dokumenti

                     ☐

                     Paskaidrojoša piezīme

         II PIELIKUMS

            TEHNISKĀS DOKUMENTĀCIJAS VEIDNE

         Saikni starp dažādajiem informācijas elementiem apraksta paskaidrojošā piezīmē. Īpaši attiecībā uz pierādījumiem, kas iesniegti, lai pierādītu, ka Savienībā pārtikas produkts nozīmīgā apjomā cilvēka uzturā lietots pirms 1997. gada 15. maija, ja – lai spētu izdarīt secinājumu – jāizskata dokumenti no vairākiem avotiem.
         Ja jauna pārtikas produkta statusa noteikšanai būtiskas ir tikai dokumentu daļas, tās ir jāizceļ.
         1. iedaļa jāaizpilda par visiem pārtikas produktiem.
         Par ekstraktiem papildus 1. iedaļai jāaizpilda 2. iedaļa.
         Par pārtikas produktiem, kuri iegūti ražošanas procesā, kas Savienībā pārtikas ražošanai netika izmantots pirms 1997. gada 15. maija, jāaizpilda 1. iedaļa (1. līdz 3. punkts un 7. punkts) un 3. iedaļa.

            1. iedaļa. Visi pārtikas produkti (par pārtikas produktiem, kuri iegūti ražošanas procesā, kas Savienībā pārtikas ražošanai netika izmantots pirms 1997. gada 15. maija, tikai 1. līdz 3. punkts un 7. punkts)

                                    1.

                                 Pārtikas produkta apraksts

                                 1.1.

                                 Pārtikas produkta nosaukums

                                 1.2.

                                 Detalizēts pārtikas produkta apraksts, tostarp informācija par to, vai pārtikas produkts sastāv no ar inženierijas paņēmieniem iegūta nanomateriāla, kā minēts Regulas (ES) 2015/2283 (1) 3. panta 2. punkta a) apakšpunkta viii) līdz ix) punktā

                                 1.3.

                                 Jaunajam pārtikas produktam ierosinātā kategorija saskaņā ar Regulas (ES) 2015/2283 3. panta 2. punkta a) apakšpunktu (attiecīgā gadījumā)

                                    2.

                                 Papildu ziņas par pārtikas produktu un/vai pārtikas produkta avotu (attiecīgā gadījumā)

               A.   Organismi (mikroorganismi, sēnes, aļģes, augi, dzīvnieki)

                                 2.1.

                                 Taksonomiskā identitāte (pilns nosaukums latīņu valodā, arī autora vārds)

                                 2.2.

                                 Sinonīmi, citi nosaukumi (attiecīgā gadījumā)

                                 2.3.

                                 Specifikācijas, kurās norādīts, kura daļa no organisma Savienībā cilvēku uzturā lietota pirms 1997. gada 15. maija (attiecīgā gadījumā)

                                 2.4

                                 Tīrības/koncentrācijas specifikācijas

               B.   Ķīmiskās vielas

                                 2.5.

                                    CAS numurs(-i) (ja tas piešķirts)

                                 2.6.

                                 Ķīmiskais(-ie) nosaukums(-i) pēc IUPAC nomenklatūras noteikumiem

                                 2.7.

                                 Sinonīmi, tirdzniecības nosaukums, vispārpieņemtais nosaukums (attiecīgā gadījumā)

                                 2.8.

                                 Molekulformulas un struktūrformulas

                                 2.9.

                                 Tīrības/koncentrācijas specifikācijas

                                    3.

                                 Izmantošana

                                 3.1.

                                 Kā pārtikas produktu paredzēts izmantot?

                                 3.2.

                                 Produkta(-u) veids, kurā pārtikas produktu paredzēts izmantot

                                 3.3.

                                 Daudzums/koncentrācija (vai diapazons) produktā(-os), kurā(-os) pārtikas produktu paredzēts izmantot

                                    4.

                                 Ražošanas process

                                 4.1.

                                 Detalizēts ražošanas procesa apraksts. Pievieno ražošanas procesu aprakstošu plūsmkarti.

                                    5.

                                 Kādā apmērā Savienībā pārtikas produkts cilvēku uzturā lietots pirms 1997. gada 15. maija

                                 5.1.

                                 Kādā apmērā Savienībā pārtikas produkts nozīmīgā apjomā cilvēku uzturā lietots pirms 1997. gada 15. maija? Sniedz detalizētu informāciju.

                                 5.2.

                                 Kādā apmērā vienā dalībvalstī pārtikas produkts nozīmīgā apjomā cilvēku uzturā lietots pirms 1997. gada 15. maija? Sniedz detalizētu informāciju.

                                 5.3.

                                 Vai Savienībā pārtikas produkts tikai reģionāli/vietējā mērogā tika lietots pirms 1997. gada 15. maija? Sniedz detalizētu informāciju.

                                 5.4.

                                 Vai pirms 1997. gada 15. maija Savienībā pārtikas produkts bija pieejams kā sastāvdaļa, kas paredzēta specifiskai mērķpopulācijai (piem., īpašiem medicīniskiem nolūkiem paredzēta pārtika)? Sniedz detalizētu informāciju.

                                    6.

                                 Konsultācijas par pieejamību Savienībā
                                 Ja pārtikas apritē iesaistītie uzņēmēji nav droši par to, ka ar viņu rīcībā esošo informāciju pietiek, lai pierādītu, ka Savienībā attiecīgais pārtikas produkts nozīmīgā apjomā cilvēku uzturā lietots pirms 1997. gada 15. maija, viņi, nolūkā iegūt pietiekami daudz informācijas, var konsultēties ar citiem pārtikas apritē iesaistītiem uzņēmējiem vai pārtikas apritē iesaistītu uzņēmēju federācijām.

                                 6.1.

                                 Vai notikušas konsultācijas ar citiem pārtikas apritē iesaistītiem uzņēmējiem vai pārtikas apritē iesaistītu uzņēmēju federācijām? Būtu jāsniedz detalizēta informācija.

                                 6.2.

                                 Vai pārtikas produkts patlaban ir pieejams Savienības tirgū? Būtu jāsniedz detalizēta informācija.

                                    7.

                                 Papildu informācija

                                 7.1.

                                 Vai ir informācija par to, ka attiecīgais produkts Savienībā izmantots kā zāles saskaņā ar Direktīvu 2001/83/EK (2)?

                                 7.2.

                                 Vai ir vēl cita informācija, kas palīdzētu noteikt, vai ir tiesības uz jauna pārtikas produkta statusu? Jebkāda informācija, kas ir nozīmīga – pat tad, ja nav īpaši pieprasīts to iesniegt.

            2. iedaļa. Ekstrakti

                                    8.

                                 Ekstrakti

                                 8.1.

                                 Jebkāda 1. iedaļā nesniegta papildu informācija par ekstrakta avota materiālu. Sniedz detalizētu informāciju.

                                 8.2.

                                 Ekstrakta specifikācija. Sniedz detalizētu informāciju.

                                 8.3.

                                 Ja ticis ekstrahēts no pārtikas produkta avota, vai no pārtikas produkta jebkādi ekstrakta komponenti tiks uzņemti vairāk nekā tie paši komponenti tiks uzņemti no pārtikas produkta avota? Sniedz detalizētu informāciju.

            3. iedaļa. Pārtikas produkti, kuri iegūti ražošanas procesā, kas Savienībā pārtikas ražošanai netika izmantots pirms 1997. gada 15. maija

                                    9.

                                 Ražošanas process

                                 9.1.

                                 Detalizēts ražošanas procesa apraksts. Pievieno ražošanas procesu aprakstošu plūsmkarti.

                                 9.2.

                                 Vai pārtikas produkta sagatavošanas procesa rezultātā pārtikas produkta struktūra vai sastāvs ietekmē tā uzturvērtību, metabolismu vai nevēlamu vielu daudzumu? Sniedz detalizētu informāciju.

                                 9.3.

                                 Vai pārtikas produkts ražots no avota, kuru uzturā parasti lieto pašu par sevi? Sniedz detalizētu informāciju.

                     (1)

                     Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (OV L 327, 11.12.2015., 1. lpp.).

                     (2)

                     Eiropas Parlamenta un Padomes 2001. gada 6. novembra Direktīva 2001/83/EK par Kopienas kodeksu, kas attiecas uz cilvēkiem paredzētām zālēm (OV L 311, 28.11.2001., 67. lpp.).


title: Komisijas Īstenošanas regula (ES) 2018/460 (2018. gada 20. marts), ar ko atbilstīgi Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū Ecklonia cava florotanīnus un groza Komisijas Īstenošanas regulu (ES) 2017/2470 (Dokuments attiecas uz EEZ. )

text:
               21.3.2018

               LV

               Eiropas Savienības Oficiālais Vēstnesis

               L 78/2

         KOMISIJAS ĪSTENOŠANAS REGULA (ES) 2018/460
   (2018. gada 20. marts),
   ar ko atbilstīgi Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū Ecklonia cava florotanīnus un groza Komisijas Īstenošanas regulu (ES) 2017/2470
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
   tā kā:

               (1)

               Regula (ES) 2015/2283 nosaka, ka Savienībā drīkst tirgū laist tikai tādus jaunos pārtikas produktus, kuri ir atļauti un iekļauti Savienības sarakstā.

               (2)

               Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

               (3)

               Saskaņā ar Regulas (ES) 2015/2283 12. pantu Komisija iesniedz īstenošanas akta projektu par jauna pārtikas produkta laišanu Savienības tirgū un par Savienības saraksta atjaunināšanu.

               (4)

               Saskaņā ar Regulas (ES) 2015/2283 35. panta 1. punktu ikvienu pieteikumu Savienībā laist tirgū jaunu pārtikas produktu, kurš iesniegts dalībvalstij saskaņā ar Eiropas Parlamenta un Padomes Regulas (EK) Nr. 258/97 (3), 4. pantu un par kuru nav pieņemts galīgais lēmums pirms 2018. gada 1. janvāra, uzskata par pieteikumu, kas iesniegts saskaņā ar Regulu (ES) 2015/2283.

               (5)

               2015. gada 14. maijā uzņēmums Botamedi Inc. Īrijas kompetentajai iestādei iesniedza lūgumu kā jaunu pārtikas produktu sastāvdaļu Regulas (EK) Nr. 258/97 1. panta 2. punkta c) apakšpunkta nozīmē Savienības tirgū laist no ēdamās jūras aļģes Ecklonia cava ekstrahētus florotanīnus (“Ecklonia cava florotanīni”). Pieteikumā lūgts atļaut Ecklonia cava florotanīnus izmantot uztura bagātinātājos vispārējai lietošanai, izņemot bērnus, kas jaunāki par 12 gadiem.

               (6)

               Lai arī pieteikums Savienībā laist tirgū Ecklonia cava florotanīnus kā jaunu pārtikas produktu tika iesniegts saskaņā ar Regulas (EK) Nr. 258/97 4. pantu, šis pieteikums atbilst arī Regulā (ES) 2015/2283 noteiktajām prasībām.

               (7)

               2016. gada 29. martā Īrijas kompetentā iestāde sniedza sākotnējo novērtējuma ziņojumu. Minētajā ziņojumā tā nonāca pie secinājuma, ka ir nepieciešama Ecklonia cava florotanīnu papildu novērtēšana saskaņā ar Regulas (EK) Nr. 258/97 6. panta 3. punktu.

               (8)

               2016. gada 10. maijā Komisija sākotnējā novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punktā noteiktajā 60 dienu termiņā dalībvalstis piekrita Īrijas sākotnējā novērtējuma ziņojumam.

               (9)

               Ņemot vērā Īrijas iesniegto sākotnējā novērtējuma ziņojumu, kuram pārējās dalībvalstis piekrita, 2016. gada 22. jūlijā Komisija konsultējās ar Eiropas Pārtikas nekaitīguma iestādi (EFSA), lūdzot tai saskaņā ar Regulu (EK) Nr. 258/97 papildus novērtēt Ecklonia cava florotanīnus kā jaunu pārtikas produktu sastāvdaļu.

               (10)

               2017. gada 20. septembrīEFSA pieņēma zinātnisku atzinumu par Ecklonia cava florotanīnu kā jauna pārtikas produkta nekaitīgumu saskaņā ar Regulu (EK) Nr. 258/97 (4). Šis atzinums, lai arī EFSA izstrādāts un pieņemts saskaņā ar Regulu (EK) Nr. 258/97, atbilst Regulas (ES) 2015/2283 11. panta prasībām.

               (11)

                  EFSA atzinumā tika uzsvērts, ka joda uzņemšana no uztura bagātinātājiem, kuri satur Ecklonia cava florotanīnus, var radīt problēmu cilvēkiem, kuriem pastāv risks saslimt ar vairogdziedzera slimību, un ka, ja cilvēki, kuriem nav vairogdziedzera saslimšanas riska, lieto Ecklonia cava florotanīnus saturošus uztura bagātinātājus papildus citiem uztura bagātinātājiem, kuri satur jodu, viņiem kopējā joda deva var pārsniegt jodam noteikto maksimālo robežu (5). Tāpēc uztura bagātinātāji, kuri satur Ecklonia cava florotanīnus, būtu attiecīgi jāmarķē.

               (12)

               Turklāt, ņemot vērā paredzēto lietošanas veidu un to, ka atļaujas pieteikums neattiecas uz bērniem, kas jaunāki par 12 gadiem, tādu uztura bagātinātāju marķējumā, kuri satur Ecklonia cava florotanīnus, tas arī būtu attiecīgi jānorāda.

               (13)

               Tas nozīmē, ka EFSA atzinums ir pietiekams pamats secinājumam, ka Ecklonia cava florotanīni, lietoti piedāvātajos lietošanas veidos un devās par sastāvdaļu uztura bagātinātājos, atbilst Regulas (ES) 2015/2283 12. panta 1. punktā noteiktajiem kritērijiem.

               (14)

               Eiropas Parlamenta un Padomes Direktīvā 2002/46/EK (6) ir izklāstītas uztura bagātinātājiem piemērojamās prasības. Ecklonia cava florotanīnu izmantošana būtu jāatļauj, neskarot minētās direktīvas noteikumus.

               (15)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   1.   Ecklonia cava florotanīnus, kas norādīti šīs regulas pielikumā, iekļauj atļauto jauno pārtikas produktu Savienības sarakstā, kas noteikts Regulas (ES) 2015/2283 8. pantā.
   2.   1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.
   3.   Šajā pantā paredzētā atļauja neskar Direktīvas 2002/46/EK noteikumus.
   2. pants
   Īstenošanas regulas (ES) 2017/2470 pielikumu groza saskaņā ar šīs regulas pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 327, 11.12.2015., 1. lpp.

      (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

      (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

      (4)  EFSA Journal 2017;15(10):5003.

      (5)  Opinion of the Scientific Committee on Food on the Tolerable Upper Intake Level of Iodine, 7.10.2002.

      (6)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

      PIELIKUMS
      Īstenošanas regulas (ES) 2017/2470 pielikumu groza šādi:

                  1)

                  pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu:

                              Atļautais jaunais pārtikas produkts

                              Jaunā pārtikas produkta lietošanas nosacījumi

                              Īpašas papildu marķēšanas prasības

                              Citas prasības

                              “
                                    Ecklonia cava

                                 florotanīni

                                 Konkrēta pārtikas kategorija

                                 Maksimālais līmenis

                              Jaunā pārtikas produkta nosaukums to saturošu pārtikas produktu marķējumā – “Ecklonia cava florotanīni”.
                              Uz Ecklonia cava florotanīnus saturošiem uztura bagātinātājiem jābūt izvietotam šādam paziņojumam:

                                          a)

                                          Šo uztura bagātinātāju nav ieteicams dot bērniem un pusaudžiem, kas jaunāki par divpadsmit/četrpadsmit/astoņpadsmit (*) gadiem.

                                          b)

                                          Šo uztura bagātinātāju nav ieteicams lietot cilvēkiem, kuriem ir vairogdziedzera saslimšana vai kuri zina, ka viņiem ir risks iegūt vairogdziedzera saslimšanu, vai kuriem tāds risks ir konstatēts.

                                          c)

                                          Šo uztura bagātinātāju nav ieteicams lietot vienlaikus ar citiem jodu saturošiem uztura bagātinātājiem.

                                          (*)

                                          Atkarībā no vecuma grupas, kurai šis uztura bagātinātājs ir paredzēts.”

                              Uztura bagātināji, kas atbilst definīcijai Direktīvā 2002/46/EK un paredzēti visām lietotāju grupām, izņemot bērnus, kuri jaunāki par 12 gadiem

                              163 mg dienā pusaudžiem 12–14 gadu vecumā;
                              230 mg dienā pusaudžiem, kas vecāki par 14 gadiem;
                              263 mg dienā pieaugušajiem.

                  2)

                  pielikuma 2. tabulā (“Specifikācijas”) alfabētiskā secībā iekļauj šādu ierakstu:

                              Atļautais jaunais pārtikas produkts

                              Specifikācija

                              “
                                    Ecklonia cava

                                 florotanīni

                                 Apraksts/definīcija:

                                 Ecklonia cava florotanīnus iegūst alkohola ekstrahēšanā no ēdamās jūras aļģes Ecklonia cava. Šis ekstrakts ir tumši brūns pulveris, bagāts ar florotanīniem, polifenola savienojumiem, kas sastopami kā sekundārie metabolīti dažās brūnaļģu sugās.

                                 Parametri/Sastāvs

                              Florotanīnu saturs: 90 ± 5 %
                              Antioksidatīvā aktivitāte: > 85 %
                              Mitrums: < 5 %
                              Pelni: < 5 %

                                 Mikrobioloģiskie kritēriji

                              Kopējais dzīvotspējīgo šūnu skaits: < 3 000  KVV/g
                              Pelējuma/rauga sēnītes: < 300 KVV/g
                              Koliformas baktērijas: negatīvs tests

                                 Salmonella spp.: negatīvs tests

                                 Staphylococcus aureus: negatīvs tests

                                 Smagie metāli un halogēni

                              Svins: < 3,0 mg/kg
                              Dzīvsudrabs: < 0,1 mg/kg
                              Kadmijs: < 3,0 mg/kg
                              Arsēns: < 25,0 mg/kg
                              Neorganiskais arsēns: < 0,5 mg/kg
                              Jods: 150,0–650,0 mg/kg
                              KVV: kolonijas veidojošas vienības.”


title: Komisijas Īstenošanas regula (ES) 2018/462 (2018. gada 20. marts), ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj plašāk lietot L-ergotioneīnu un groza Komisijas Īstenošanas regulu (ES) 2017/2470 (Dokuments attiecas uz EEZ. )

text:
               21.3.2018

               LV

               Eiropas Savienības Oficiālais Vēstnesis

               L 78/11

         KOMISIJAS ĪSTENOŠANAS REGULA (ES) 2018/462
   (2018. gada 20. marts),
   ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj plašāk lietot L-ergotioneīnu un groza Komisijas Īstenošanas regulu (ES) 2017/2470
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
   tā kā:

               (1)

               Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

               (2)

               Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

               (3)

               Saskaņā ar Regulas (ES) 2015/2283 12. pantu Komisijai jāiesniedz īstenošanas akta projekts par jauna pārtikas produkta laišanu Savienības tirgū un par Savienības saraksta atjaunināšanu.

               (4)

               2013. gada 25. jūlijā uzņēmums “Tetrahedron” Francijas kompetentajai iestādei iesniedza pieteikumu, kurā kā jaunu pārtikas produkta sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta c) apakšpunkta izpratnē lūdza atļaut laist Savienības tirgū sintētisko L-ergotioneīnu (“L-ergotioneīns”). Pieteikumā tika lūgts L-ergotioneīnu atļaut izmantot uztura bagātinātājos, kas paredzēti visām lietotāju grupām, izņemot grūtnieces un ar krūti barojošas sievietes, un bērniem, kas vecāki par trīs gadiem, kā arī bezalkoholiskajos dzērienos, svaiga piena produktos, produktos uz piena bāzes, graudu batoniņos un šokolādē, kas paredzēti visām lietotāju grupām, izņemot grūtnieces un ar krūti barojošas sievietes, zīdaiņus un mazus bērnus.

               (5)

               2016. gada 26. oktobrīEFSA pieņēma “Zinātnisku atzinumu par L-ergotioneīna kā jauna pārtikas produkta saskaņā ar Regulu (EK) Nr. 258/97 nekaitīgumu” (4). Atzinumā tā secināja, ka piedāvātajos lietošanas veidos un devās L-ergotioneīns nav kaitīgs.

               (6)

               Ar Komisijas Īstenošanas lēmumu (ES) 2017/1281 (5) atbilstoši Regulai (EK) Nr. 258/97 L-ergotioneīnu kā jaunu pārtikas produktu sastāvdaļu atļāva laist tirgū visām lietotāju grupām, izņemot zīdaiņus un mazus bērnus, grūtnieces un ar krūti barojošas sievietes, paredzētos uztura bagātinātājos.

               (7)

               Šajā īstenošanas regulā ir aplūkoti arī pārējie lietošanas veidi un devas, ko pieteikuma iesniedzējs lūdza atļaut. Pirms galīgā lēmuma pieņemšanas par visu pieteikuma darbības jomu Komisija sāka vēl vienu izvērtēšanu, lai nodrošinātu, ka L-ergotioneīns nav kaitīgs arī tad, ja to citā veidā, nevis uztura bagātinātājos, uzturā lieto zīdaiņi, mazi bērni, grūtnieces un ar krūti barojošas sievietes.

               (8)

               2017. gada 26. aprīlī pieteikuma iesniedzējs tika informēts un piekrita, ka Komisija lūdz EFSA vēl vienu izvērtējumu.

               (9)

               2017. gada 19. maijā Komisija konsultējās ar EFSA, lūdzot tai papildus novērtēt bezalkoholiskajos dzērienos, svaiga piena produktos, produktos uz piena bāzes, graudu batoniņos un šokolādē iekļauta L-ergotioneīna nekaitīgumu grūtniecēm un ar krūti barojošām sievietēm, zīdaiņiem un maziem bērniem.

               (10)

               Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš iesniegts dalībvalstij saskaņā ar Regulas (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām, 4. pantu un par kuru nav pieņemts galīgais lēmums pirms 2018. gada 1. janvāra, uzskata par pieteikumu, kas iesniegts saskaņā ar Regulu (ES) 2015/2283.

               (11)

               2017. gada 25. oktobrīEFSA pieņēma “Zinātnisku atzinumu par L-ergotioneīna nekaitīgumu (6)”. Šis atzinums, lai arī EFSA izstrādāts un pieņemts saskaņā ar Regulu (EK) Nr. 258/97, atbilst Regulas (ES) 2015/2283 11. panta prasībām.

               (12)

               Atzinums ir pietiekams pamats secinājumam, ka L-ergotioneīns, lietots par sastāvdaļu bezalkoholiskajos dzērienos, svaiga piena produktos, produktos uz piena bāzes, graudu batoniņos un šokolādes konfektēs, ņemot vērā visas iedzīvotāju grupas, atbilst Regulas (ES) 2015/2283 12. panta 1. punktam.

               (13)

               Eiropas Parlamenta un Padomes Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju (7), nosaka prasības pienam un piena produktiem, kuras attiecas uz L-ergotioneīnu, ja tas lietots par piena produktu sastāvdaļu. Saskaņā ar minētās regulas VII pielikuma III daļas 2. punktu L-ergotioneīnu nevar lietot piena produktos, lai pilnībā vai daļēji aizstātu kādu piena sastāvdaļu. Tāpēc L-ergotioneīna kā jauna pārtikas produkta izmantošana piena produktos būtu attiecīgi jāierobežo.

               (14)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   1.   Savienības atļauto jauno pārtikas produktu sarakstā, kas noteikts Regulas (ES) 2015/2283 8. punktā, ierakstu par vielu L-ergotioneīnu groza, kā norādīts šīs regulas pielikumā.
   2.   1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.
   2. pants
   Īstenošanas regulas (ES) 2017/2470 pielikumu groza saskaņā ar šīs regulas pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 327, 11.12.2015., 1. lpp.

      (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

      (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

      (4)  EFSA Journal 2016; 14(11):4629.

      (5)  Komisijas 2017. gada 13. jūlija Īstenošanas lēmums (ES) 2017/1281, ar ko L-ergotioneīnu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (OV L 184, 15.7.2017., 65. lpp.).

      (6)  EFSA Journal 2017; 15(11):5060.

      (7)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).

      PIELIKUMS
      Īstenošanas regulas (ES) 2017/2470 pielikumu groza šādi:
      pielikuma 1. tabulā (“Atļautie jaunie pārtikas produkti”) ierakstu par L-ergotioneīnu aizstāj ar šādu:

                     Atļautais jaunais pārtikas produkts

                     Jaunā pārtikas produkta lietošanas nosacījumi

                     Īpašas papildu marķēšanas prasības

                     Citas prasības

                     “L-ergotioneīns

                        Konkrēta pārtikas kategorija

                        Maksimālais līmenis

                     Jaunā pārtikas produkta nosaukums to saturošu pārtikas produktu marķējumā – “L-ergotioneīns””

                     Bezalkoholiskie dzērieni

                     0,025 g/kg

                     Dzērieni uz piena bāzes

                     0,025 g/kg

                     Svaiga piena produkti (*)

                     0,040 g/kg

                     Graudu batoniņi

                     0,2 g/kg

                     Šokolādes konfektes

                     0,25 g/kg

                     Uztura bagātinātāji, kas atbilst definīcijai Direktīvā 2002/46/EK

                     30 mg dienā visām lietotāju grupām (izņemot grūtnieces un ar krūti barojošas sievietes)
                     20 mg dienā bērniem, kas vecāki par 3 gadiem

                                 (*)

                                 Lietots piena produktos, L-ergotioneīns nedrīkst ne pilnībā, ne daļēji aizstāt kādu no piena sastāvdaļām.


title: Padomes Īstenošanas regula (ES) 2018/465 (2018. gada 21. marts), ar ko īsteno Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē

text:
               21.3.2018

               LV

               Eiropas Savienības Oficiālais Vēstnesis

               LI 78/1

         PADOMES ĪSTENOŠANAS REGULA (ES) 2018/465
   (2018. gada 21. marts),
   ar ko īsteno Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 270/2011 (2011. gada 21. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē (1), un jo īpaši tās 12. panta 4. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 21. martā pieņēma Regulu (ES) Nr. 270/2011.

               (2)

               Būtu jāgroza iekļaušanas pamatojums attiecībā uz četrām personām, kas uzskaitītas Regulas (ES) Nr. 270/2011 I pielikumā.

               (3)

               Ierakstus par sešām personām būtu jāsvītro no Regulas (ES) Nr. 270/2011 I pielikumā ietvertā fizisko un juridisko personu, vienību un struktūru saraksta.

               (4)

               Tāpēc attiecīgi būtu jāgroza Regulas (ES) Nr. 270/2011 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 270/2011 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. martā

            Padomes vārdā –

            priekšsēdētāja

         E. ZAHARIEVA

      (1)  OV L 76, 22.3.2011., 4. lpp.

      PIELIKUMS

                  1.

                  Regulas (ES) Nr. 270/2011 I pielikumā ierakstu par turpmāk minēto personu aizstāj ar šādu ierakstu:

                              Vārds, uzvārds (un iespējamie pseidonīmi)

                              Informācija personas identificēšanai

                              Iekļaušanas pamatojums

                              2.

                              “Suzanne Saleh Thabet

                              Ēģiptes Arābu Republikas bijušā prezidenta Mohamed Hosni Elsayed Mubarak laulātā
                              Dzimšanas datums: 28.2.1941.
                              Sieviete

                              Saistīta ar Mohamed Hosni Elsayed Mubarak, pret kuru Ēģiptes iestādes ir uzsākušas juridiskas procedūras vai līdzekļu atgūšanas procesu, ievērojot tiesas galīgo nolēmumu saistībā ar valsts līdzekļu nelikumīgu izlietošanu, saskaņā ar ANO Konvenciju par cīņu pret korupciju.

                              4.

                                 Heidy Mahmoud Magdy Hussein Rasekh

                              Ēģiptes Arābu Republikas bijušā prezidenta dēla Alaa Mohamed Elsayed Mubarak laulātā
                              Dzimšanas datums: 5.10.1971.
                              Sieviete

                              Persona, pret kuru Ēģiptes iestādes ir uzsākušas juridiskas procedūras vai līdzekļu atgūšanas procesu, ievērojot tiesas galīgo nolēmumu saistībā ar valsts līdzekļu nelikumīgu izlietošanu, saskaņā ar ANO Konvenciju par cīņu pret korupciju, un kura ir saistīta ar Alaa Mohamed Hosni Elsayed Mubarak.

                              6.

                                 Khadiga Mahmoud El Gammal

                              Ēģiptes Arābu Republikas bijušā prezidenta dēla Gamal Mahamed Hosni Elsayed Mubarak laulātā
                              Dzimšanas datums: 13.10.1982.
                              Sieviete

                              Persona, pret kuru Ēģiptes iestādes ir uzsākušas juridiskas procedūras vai līdzekļu atgūšanas procesu, ievērojot tiesas galīgo nolēmumu saistībā ar valsts līdzekļu nelikumīgu izlietošanu, saskaņā ar ANO Konvenciju par cīņu pret korupciju, un kura ir saistīta ar Gamal Mohamed Hosni Elsayed Mubarak.

                              19.

                                 Elham Sayed Salem Sharshar

                                 Habib Ibrahim Eladli kunga laulātā
                              Dzimšanas datums: 23.1.1963.
                              Sieviete

                              Persona, pret kuru Ēģiptes iestādes ir uzsākušas juridiskas procedūras saistībā ar valsts līdzekļu nelikumīgu izlietošanu saskaņā ar ANO Konvenciju par cīņu pret korupciju, un kura ir saistīta ar Habib Ibrahim Eladli.”

                  2.

                  Regulas (ES) Nr. 270/2011 I pielikumā svītro ierakstus par šādām personām:

                              7.

                                 Ahmed Abdelaziz Ezz

                              8.

                                 Abla Mohamed Fawzi Ali Ahmed Salama

                              9.

                                 Khadiga Ahmed Ahmed Kamel Yassin

                              10.

                                 Shahinaz Abdel Aziz Abdel Wahab Al Naggar

                              11.

                                 Ahmed Alaeldin Amin Abdemaksoud Elmaghraby

                              12.

                                 Naglaa Abdallah El Gazaerly


title: Komisijas Īstenošanas regula (ES) 2018/469 (2018. gada 21. marts), ar ko atļauj laist tirgū trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstraktu kā jaunu pārtikas produktu saskaņā ar Eiropas Parlamenta un Padomes Regulu (ES) 2015/2283 un groza Komisijas Īstenošanas regulu (ES) 2017/2470 (Dokuments attiecas uz EEZ. )

text:
               22.3.2018

               LV

               Eiropas Savienības Oficiālais Vēstnesis

               L 79/11

         KOMISIJAS ĪSTENOŠANAS REGULA (ES) 2018/469
   (2018. gada 21. marts),
   ar ko atļauj laist tirgū trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstraktu kā jaunu pārtikas produktu saskaņā ar Eiropas Parlamenta un Padomes Regulu (ES) 2015/2283 un groza Komisijas Īstenošanas regulu (ES) 2017/2470
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
   tā kā:

               (1)

               Regulā (ES) 2015/2283 ir noteikts, ka Savienības tirgū var laist tikai atļautus un Savienības sarakstā iekļautus jaunos pārtikas produktus.

               (2)

               Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

               (3)

               Saskaņā ar Regulas (ES) 2015/2283 12. pantu Komisijai jāiesniedz īstenošanas akta projekts par jaunu pārtikas produktu laišanu Savienības tirgū un Savienības saraksta atjaunināšanu.

               (4)

               Saskaņā ar Regulas (ES) 2015/2283 35. panta 1. punktu visus pieteikumus par jauna pārtikas produkta laišanu Savienības tirgū, kuri dalībvalstij iesniegti saskaņā ar Eiropas Parlamenta un Padomes Regulas (EK) Nr. 258/97 (3) 4. pantu un par kuriem līdz 2018. gada 1. janvārim nav pieņemts galīgais lēmums, uzskata par pieteikumiem, kas iesniegti atbilstīgi Regulai (ES) 2015/2283.

               (5)

               2014. gada 13. martā uzņēmums Naturalendo Tech Co., Ltd iesniedza Īrijas kompetentajai iestādei pieteikumu, kurā lūdza atļaut laist tirgū trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstraktu kā jaunu pārtikas produktu Regulas (EK) Nr. 258/97 1. panta 2. punkta e) apakšpunkta izpratnē. Pieteikumā lūgts atļaut izmantot jauno pārtikas produktu uztura bagātinātājos, kas paredzēti sievietēm pēc menopauzes.

               (6)

               Lai gan lūgums atļaut laist Savienības tirgū trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstraktu kā jaunu pārtikas produktu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.

               (7)

               2014. gada 29. jūlijā Īrijas kompetentā iestāde izdeva sākotnējo novērtējuma ziņojumu. Minētajā ziņojumā tā secināja, ka trīs augu sakņu ekstrakts atbilst kritērijiem, kas attiecībā uz jaunu pārtikas produktu sastāvdaļām noteikti Regulas (EK) Nr. 258/97 3. panta 1. punktā.

               (8)

               2014. gada 15. septembrī Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis pauda pamatotus iebildumus.

               (9)

               Ņemot vērā citu dalībvalstu paustos iebildumus, Komisija 2015. gada 20. aprīlī apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstraktu kā jaunu pārtikas produktu sastāvdaļu saskaņā ar Regulu (EK) Nr. 258/97.

               (10)

               2016. gada 21. septembrīEFSA pieņēma “Zinātnisku atzinumu par trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstrakta kā jauna pārtikas produkta nekaitīgumu” (4). Lai gan EFSA minēto atzinumu sastādījusi un pieņēmusi saskaņā ar Regulu (EK) Nr. 258/97, tas atbilst Regulas (ES) 2015/2283 11. pantā noteiktajām prasībām.

               (11)

                  EFSA savā atzinumā nav pierādījusi nekaitīgumu attiecībā uz trīs augu sakņu ekstraktu maisījumu, ko izmanto pieaugušajiem domātos uztura bagātinātājos ar maksimālo devu 514 mg/dienā, kā ierosināja pieteikuma iesniedzējs, jo deva pārsniegtu līmeni, kas tiek uzskatīts par nekaitīgu (2,5 mg/kg ķermeņa masas). Tomēr EFSA secināja, ka trīs augu sakņu ekstraktu maisījums ir nekaitīgs pieaugušajiem, ja to pievieno uztura bagātinātājiem maksimālās diennakts devas (175 mg) apmērā, kas atbilst nekaitīgai devai pieaugušam cilvēkam ar ķermeņa masu 70 kg.

               (12)

               Ņemot vērā EFSA atzinumu, pieteikuma iesniedzējs sniedza papildu informāciju, lai mazinātu bažas par nekaitīgumu. Komisija 2017. gada 12. janvārī apspriedās ar EFSA, lai pārskatītu papildu informāciju saistībā ar zinātnisko atzinumu par trīs augu sakņu ekstraktu maisījuma nekaitīgumu. 2017. gada 4. aprīlīEFSA pārskatītajā atzinumā par trīs augu sakņu ekstraktu maisījuma nekaitīgumu (5) secināja, ka nav nepieciešams pārskatīt sākotnēji 2016. gada 21. septembrī pieņemto zinātnisko atzinumu, un tādējādi EFSA atkārtoti apliecināja, ka trīs augu sakņu ekstraktu maisījums ir nekaitīgs pieaugušajiem, ja to pievieno uztura bagātinātājiem maksimālās diennakts devas, t. i., 175 mg, apmērā.

               (13)

               Savā sākotnējā atzinumā EFSA uzskatīja, ka risks saistībā ar alerģisku reakciju uz Angelica gigas Nakai neatšķiras no riska saistībā ar seleriju, jo abi augi pieder tai pašai augu dzimtai – Apiaceae. Tā kā selerija saskaņā ar Eiropas Parlamenta un Padomes Regulu (ES) Nr. 1169/2011 (6) ir jāmarķē kā alergēns, nepieciešams, lai arī jaunā pārtikas produktu sastāvdaļa būtu atbilstoši marķēta.

               (14)

               Abi atzinumi sniedz pietiekamu pamatojumu, lai secinātu, ka trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstrakts, to lietojot ierosinātajos veidos un devās, ja to izmanto kā uztura bagātinātāju sastāvdaļu, atbilst Regulas (ES) 2015/2283 12. panta 1. punkta noteikumiem.

               (15)

               Ņemot vērā paredzēto lietojumu un to, ka atļaujas lūgumu paredzēts attiecināt tikai uz pieaugušajiem, uztura bagātinātājiem, kuru sastāvā ir trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstrakts, būtu jābūt attiecīgi marķētiem.

               (16)

               Eiropas Parlamenta un Padomes Direktīvā 2002/46/EK (7) ir noteiktas prasības attiecībā uz uztura bagātinātājiem. Trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstrakta lietošana būtu jāatļauj, neskarot minētās direktīvas prasības.

               (17)

               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   1.   Trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstraktu, kura specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kā paredzēts Regulas (ES) 2015/2283 8. pantā.
   2.   Savienības saraksta ierakstā, kas minēts 1. punktā, iekļauj lietošanas nosacījumus un marķēšanas prasības, kas noteiktas šīs regulas pielikumā.
   3.   Šajā pantā paredzētā atļauja neskar Direktīvas 2002/46/EK noteikumus.
   2. pants
   Īstenošanas regulas (ES) 2017/2470 pielikumu groza saskaņā ar šīs regulas pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 327, 11.12.2015., 1. lpp.

      (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

      (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

      (4)  EFSA Journal 2016; 14(10): 4589.

      (5)  EFSA Journal 2017; 15(5): 4778.

      (6)  Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.).

      (7)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

      PIELIKUMS
      Īstenošanas regulas (ES) 2017/2470 pielikumu groza šādi:

                  1)

                  1. tabulā (Atļautie jaunie pārtikas produkti) alfabētiskā secībā iekļauj šādu ierakstu:

                              Atļautais jaunais pārtikas produkts

                              Jaunā pārtikas produkta lietošanas nosacījumi

                              Īpašas papildu marķēšanas prasības

                              Citas prasības

                              “Trīs augu (

                                    Cynanchum wilfordii

                                 Hemsley,

                                    Phlomis umbrosa

                                 Turcz. un

                                    Angelica gigas

                                 Nakai) sakņu ekstrakts

                                 Konkrēta pārtikas kategorija

                                 Maksimālais līmenis

                              Jaunā pārtikas produkta nosaukums to saturošu pārtikas produktu marķējumā “trīs augu (Cynanchum wilfordii Hemsley, Phlomis umbrosa Turcz. un Angelica gigas Nakai) sakņu ekstrakts”.
                              Uztura bagātinātāju, kuri satur trīs augu sakņu ekstraktu maisījumu, marķējumā sastāvdaļu saraksta tiešā tuvumā jābūt norādei tos nelietot personām ar zināmu alerģiju uz seleriju.”;

                              Pieaugušajiem paredzēti uztura bagātinātāji, kas atbilst definīcijai Direktīvā 2002/46/EK

                              175 mg dienā

                  2)

                  2. tabulā (Specifikācijas) alfabētiskā secībā iekļauj šādu ierakstu:

                              Atļautais jaunais pārtikas produkts

                              Specifikācija

                              “Trīs augu (

                                    Cynanchum wilfordii

                                 Hemsley,

                                    Phlomis umbrosa

                                 Turcz. un

                                    Angelica gigas

                                 Nakai) sakņu ekstrakts

                                 Apraksts/definīcija

                              Trīs augu sakņu ekstraktu maisījums ir dzeltenīgi brūns smalks pulveris, ko iegūst, ekstrahējot ar karstu ūdeni, koncentrējot ar iztvaicēšanu un žāvējot ar izsmidzināšanu

                                 No 3 augu saknēm iegūto ekstraktu maisījuma sastāvs

                                 Cynanchum wilfordii sakne: 32,5 masas %

                                 Phlomis umbrosa sakne: 32,5 masas %

                                 Angelica gigas sakne: 35,0 masas %

                                 Specifikācija

                              Zudums pēc žāvēšanas: ne vairāk kā 100 mg/g

                                 Pamatviela

                              Kanēļskābe: 0,012–0,039 mg/g

                                 Shanzhiside metilesteris: 0,20–1,55 mg/g
                              Nodakenīns: 3,35 – 10,61 mg/g
                              Metoksalēns: < 3 mg/g
                              Fenoli: 13,0–40,0 mg/g
                              Kumarīni; 13,0–40,0 mg/g
                              Iridoīdi: 13,0–39,0 mg/g
                              Saponīni: 5,0–15,5 mg/g

                                 Uzturvielas

                              Ogļhidrāti: 600–880 mg/g
                              Proteīni: 70–170 mg/g
                              Tauki: < 4 mg/g

                                 Mikrobioloģiskie parametri

                              Kopējais dzīvotspējīgo mikroorganismu koloniju skaits: < 5 000  KVV/g
                              Kopējais pelējuma un rauga sēnīšu skaits: < 100 KVV/g
                              Koliformu baktērijas: < 10 KVV/g

                                 Salmonella: 25 g paraugā nekonstatē

                                 Escherichia coli: 25 g paraugā nekonstatē

                                 Staphylococcus aureus: 25 g paraugā nekonstatē

                                 Smagie metāli

                              Svins: < 0,65 mg/kg
                              Arsēns: < 3,0 mg/kg
                              Dzīvsudrabs: < 0,1 mg/kg
                              Kadmijs: < 1,0 mg/kg
                              KVV: kolonijas veidojošās vienības.”


title: Komisijas Īstenošanas regula (ES) 2018/481 (2018. gada 21. marts), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               23.3.2018

               LV

               Eiropas Savienības Oficiālais Vēstnesis

               L 81/6

         KOMISIJAS ĪSTENOŠANAS REGULA (ES) 2018/481
   (2018. gada 21. marts),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS
      “
            I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        103,6

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        127,4

                        0

                        AR

                        154,1

                        0

                        BR

                        0207 14 10

                        Bezkaula, saldēti gaiļu vai vistu gabali

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Bezkaula, saldēti tītaru gabali

                        327,6

                        0

                        BR

                        303,4

                        0

                        CL

                        0408 91 80

                        Žāvētas olas bez čaumalām

                        368,4

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        240,9

                        14

                        BR

                  ”

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).


title: Komisijas Īstenošanas regula (ES) 2018/482 (2018. gada 22. marts), par sausā vājpiena maksimālo iepirkšanas cenu xxx atsevišķajā uzaicinājumā iesniegt piedāvājumus saskaņā ar konkursa procedūru, kas sākta ar Īstenošanas regulu (ES) 2018/154

text:
               23.3.2018

               LV

               Eiropas Savienības Oficiālais Vēstnesis

               L 81/8

         KOMISIJAS ĪSTENOŠANAS REGULA (ES) 2018/482
   (2018. gada 22. marts),
   par sausā vājpiena maksimālo iepirkšanas cenu xxx atsevišķajā uzaicinājumā iesniegt piedāvājumus saskaņā ar konkursa procedūru, kas sākta ar Īstenošanas regulu (ES) 2018/154
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (1) un jo īpaši tās 3. pantu,
   tā kā:

               (1)

               Ar Komisijas Īstenošanas regulu (ES) 2018/154 (2) ir sākta konkursa procedūra vājpiena pulvera iepirkšanai valsts intervences laikposmā no 2018. gada 1. marta līdz 30. septembrim atbilstoši nosacījumiem, kas noteikti Komisijas Īstenošanas regulā (ES) 2016/1240 (3).

               (2)

               Atbilstoši Īstenošanas regulas (ES) 2016/1240 14. panta 1. punktam, pamatojoties uz konkursa piedāvājumiem, kas ir saņemti saistībā ar atsevišķiem uzaicinājumiem iesniegt piedāvājumu, Komisijai ir jānosaka maksimālā iepirkšanas cena vai jālemj par to, ka maksimālā iepirkšanas cena netiek noteikta.

               (3)

               Ņemot vērā piedāvājumus, kas saņemti pirmajā atsevišķajā uzaicinājumā iesniegt piedāvājumus, nebūtu jānosaka maksimālā iepirkšanas cena.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Pirmajā atsevišķajā uzaicinājumā iesniegt piedāvājumus sausā vājpiena iepirkšanai saskaņā ar konkursa procedūru, kura sākta ar Īstenošanas regulu (ES) 2018/154 un kurā piedāvājumu iesniegšanas termiņš beidzās 2018. gada 20. martā, maksimālā iepirkšanas cena netiek noteikta.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 22. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 346, 20.12.2013., 12. lpp.

      (2)  Komisijas 2018. gada 30. janvāra Īstenošanas regula (ES) 2018/154, ar ko sāk konkursa procedūru vājpiena pulvera iepirkšanai valsts intervences laikposmā no 2018. gada 1. marta līdz 30. septembrim (OV L 29, 1.2.2018., 6. lpp.).

      (3)  Komisijas 2016. gada 18. maija Īstenošanas regula (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (OV L 206, 30.7.2016., 71. lpp.).


title: Komisijas Īstenošanas regula (ES) 2018/497 (2018. gada 21. marts), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Marrone del Mugello (AĢIN))

text:
               26.3.2018

               LV

               Eiropas Savienības Oficiālais Vēstnesis

               L 82/2

         KOMISIJAS ĪSTENOŠANAS REGULA (ES) 2018/497
   (2018. gada 21. marts),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Marrone del Mugello (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Marrone del Mugello”, kas reģistrēta saskaņā ar Komisijas Regulu (EK) Nr. 1263/96 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Marrone del Mugello” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 21. martā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 1. jūlija Regula (EK) Nr. 1263/96, ar ko papildina pielikumu Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Regulas (EEK) Nr. 2081/92 17. pantā (OV L 163, 2.7.1996., 19. lpp.).

      (3)  OV C 413, 5.12.2017., 14. lpp.


title: Komisijas Īstenošanas regula (ES) 2018/838 (2018. gada 31. maijs) par atsevišķu preču klasifikāciju kombinētajā nomenklatūrā

text:
               7.6.2018

               LV

               Eiropas Savienības Oficiālais Vēstnesis

               L 141/4

         KOMISIJAS ĪSTENOŠANAS REGULA (ES) 2018/838
   (2018. gada 31. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 31. maijā

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektorāta

            ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                  Izstrādājums, kas sastāv no vienreizlietojama uzliktņa, kas izmantojams kopā ar bērna podiņu un ko veido plastmasas maisiņš, kura apakšā piestiprināts absorbējošs daudzslāņu spilventiņš, kas izgatavots no papīra un īpaši augstas absorbcijas poliakrilāta polimēra granulu veidā.
                  Ja šīs īpaši augstas absorbcijas poliakrilāta polimēra granulas saskaras ar urīnu, tās kļūst par želeju.

                  3924 90 00

                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu un KN kodu 3924  un 3924 90 00  formulējumu.
                  Klasificēšana pozīcijā 4818  nav iespējama, jo izstrādājuma pamatīpašības nenosaka papīra sastāvdaļa, bet gan īpaši augstas absorbcijas poliakrilāta polimērs.
                  Klasificēšana pozīcijā 9619  nav iespējama, jo izstrādājums nav veidots tā, lai tas pielāgotos cilvēka ķermenim (sk. arī Harmonizētās sistēmas (HS) skaidrojumus par pozīciju 9619 ).
                  Izstrādājumā apvienota plastmasa un citi materiāli. Izstrādājumu, kurā apvienota plastmasa un citi materiāli, klasificē 39. nodaļā, ja tas saglabā plastmasas izstrādājumu pamatīpašības (sk. arī vispārīgās piezīmes HS skaidrojumos par 39. nodaļu).
                  Izstrādājuma pamatīpašības nosaka augstas absorbcijas polimērs; papīram ir tikai nesēja vai iepakojuma funkcija.
                  Tāpēc izstrādājums klasificējams ar KN kodu 3924 90 00  pie citādiem plastmasas sadzīves priekšmetiem un higiēnas vai tualetes piederumiem.